Case ID: 1234990
Sentence 3: Məhkəmə istintaqında zərərçəkmiş şəxs qismində dindirilən Zərərçəkmiş şəxs ifadəsində Təqsirləndirilən şəxs ilə onun təxminən 7 il əvvəl ailə həyatı qurduğunu, onların ailə həyatı qurduqdan sonra əvvəllər aralarında heç bir mübahisə və dava-dalaş baş vermədiyini, lakin son bir neçə ildir ki, Şamo ilə aralarında tez-tez mübahisə və sözsöhbətlər baş verdiyini, buna səbəb Şamonun spirtli içki aludəçisi olması, onun qohumları və xüsusilədə qonşuluqda yaşayan eltisi Əfsanə ilə onun münasibətinin olmaması olduğunu, xx.xx.2020-ci il tarixdə saat təxminə 20 radələrində işıqlarının söndüyünü, həmin vaxt Şamonun yaşadıqları evə gəldiyini, onun da, Şamoya işıqlarının yanmadığını söylədiyini, Şamonun da ona işıqlarını düzəldəcəyini söyləyərək həyətə çıxdığını, aradan təxminən 10 dəqiqə keçdikdən sonra onun həyətə çıxan zaman Şamonun qonşuluqlarında yaşayan Əfsanə ilə onun Əfsanənin yaşadığı evin seyvanında söhbət etməsini gördüyünü, daha sonra Şamo geri evlərinə gələn zaman onun Şamodan nə üçün Əfsanə ilə danışmasını soruşduğunu, onun Əfsanədən küsülü olduğunu söyləyərək Şamoya Əfsanə ilə danışmasına görə irad tutmağa başladığını, Şamonun isə ona “sənlik deyil, sənə hesabat verməli deyiləm” deyə cavab verdiyini, onun yenə də, Şamoya irad tutmağa davam etdiyini, Şamonun isə ona nalayiq ifadə işlədərək “sən mənim işimə qarışa bilmərsən” deyə söylədiyini, buna görə də, aralarında mübahisə baş verdiyini, mübahisə zamanı isə Şamonun bir neçə dəfə yumruq ilə onun sifət və baş nahiyəsindən vurduğunu, iki dəfə təpiklə onun sağ ayaq nahiyəsindən vurduğunu, sonra isə Şamonun çıxıb getdiyini bildirmişdir.